Държавен вестник, бр. 60, 2012 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  60
4. осъществяват взаимодействие с други 
структури на МВР, с местните и други органи 
на държавна власт съобразно функционалната 
си компетентност;
5. управляват бюджета на областните уп­
равления и ръководят финансовото и матери­
ално-техническото им осигуряване;
6. отговарят за управлението на предос­
тавените на областните управления имоти и 
вещи – държавна собственост;
7. прилагат мерки за административна 
принуда и издават наказателни постановления 
по ред, определен със закон;
8. представляват юридическото лице.
(2) В изпълнение на функциите си по ал. 1 
началниците издават заповеди.
(3) Началниците по ал. 1 могат да се 
подпомагат от заместник-началник, който 
изпълнява функции по управление, възложени 
му със заповед на началника.“
§ 10. В чл. 39, ал. 1, т. 3 думите „директо­
рите на главните дирекции по съответното“ 
се заменят с „директора на Главна дирекция 
„Национална полиция“ по“.
§ 11. В чл. 55, ал. 6 се създава т. 4:
„4. ползват информационните фондове на 
Генералния секретариат на Международната 
организация на криминалната полиция – Ин­
терпол, и на Европол.“
§ 12. В чл. 58, ал. 1, в основния текст ду­
мите „чл. 52а, ал. 2, т. 10 ЗМВР“ се заменят 
с „чл. 52, ал. 2, т. 13 ЗМВР“.
§ 13. Създава се чл. 67а:
„Чл. 67а. Във всички случаи на извършена 
проверка на помещение се съставя протокол 
по реда на чл. 71, ал. 2 – 5 ЗМВР.“
§ 14. В чл. 73д, т. 4 думите „археологически 
паметници“ се заменят с „движими културни 
ценности“.
§ 15. В част трета, глава втора наимено­
ванието на раздел ІІ се изменя така:
„Главна дирекция „Национална полиция“.
§ 16. Член 74 се изменя така:
„Чл. 74. Главна дирекция „Национална 
полиция“ е национална специализирана опера­
тивно-издирвателна, охранителна и контролна 
структура за превенция, предотвратяване, 
пресичане, разследване и разкриване на 
престъпления, с изключение на свързаните с 
организирана престъпна дейност, и за опазване 
на обществения ред.“
§ 17. Член 75 се изменя така:
„Чл. 75. (1) За изпълнение на дейностите 
по чл. 74 органите на ГДНП:
1. извършват оперативно-издирвателна 
дейност, като могат да предлагат решения 
по тактическата организация на работата 
и събирането на информация в областните 
дирекции на МВР;
2. участват в предотвратяването, преси­
чането, разкриването и разследването на 
престъпления;
3. извършват анализ на тежките престъпле­
ния, на техните извършители, на пострадалите 
и на извършените аналогични престъпления 
с оглед намиране на типови или специфични 
характеристики, необходими за разкриването;
4. изследват и определят престъпни струк­
тури и връзките помежду им;
5. организират и извършват издирване на 
лица и обекти и идентификация на трупове 
и лица;
6. извършват полицейска регистрация;
7. извършват експертни справки и екс­
пертизи;
8. извършват проучване и оценка на ме­
тодите и полицейските тактики, прилагани 
при противодействие срещу престъпността, 
като могат да правят предложения за усъ­
вършенстване организацията на оперативно-
издирвателната дейност;
9. осъществяват дейности по опазване на 
обществения ред и безопасността на движе­
нието;
10. извършват превантивна дейност по 
опазване на обществения ред и безопасността 
на движението, като:
а) изучават и анализират причините и 
условията, благоприятстващи нарушенията 
на обществения ред и безопасността на дви­
жението по пътищата;
б) разработват и осъществяват стратегии и 
мерки за недопускане, отстраняване и ограни­
чаване на причините и условията, благопри­
ятстващи нарушенията на обществения ред 
и безопасността на движението по пътищата;
в) изпълняват сигнални функции по отно­
шение на физически и юридически лица за 
отстраняване на причините по букви „а“ и „б“;
г) планират, координират и контролират 
самостоятелно и съвместно с други държав­
ни органи и организации изпълнението на 
превантивни мероприятия;
д) информират участниците в движението 
за пътнотранспортната обстановка в страната;
е) анализират състоянието на пътния 
контрол, организацията на движението и 
аварийността на пътищата в страната;
11. контролират безопасността на движе­
нието чрез използване на централизирана 
електронна система и автоматизирани техни­
чески средства по държавната пътна мрежа; 
12. осъществяват обмен на информация с 
компетентните органи на държавите – членки 
на Европейския съюз, в областта на безопас­
ността на движението;
13. организират, контролират или осъ­
ществяват пилотиране и съпровождане на 
официални лица, делегации и товари по ред, 
определен с акт на министъра на вътрешните 
работи;